Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: alapvető szabadságok védelméről szóló, Rómában, 1950. november 4-én kelt Egyezmény és az ahhoz tartozó nyolc kiegészítő jegyzőkönyv kihirdetéséről szóló 1993. évi XXXI. törvényben foglalt jogokkal kapcsolatos, az összes hazai jogorvoslati lehetőséget már kimerítette, és a jogerős határozat
Paragraph Index: 453

(1) bek.], illetve közszolgáltatást végző szerv (a továbbiakban együtt: hatóság) eljárása, ennek során hozott határozata (intézkedése), illetőleg a hatóság intézkedésének elmulasztása következtében alkotmányos jogaival összefüggésben sérelem érte, vagy ennek közvetlen veszélye áll fenn, feltéve, hogy a rendelkezésre álló közigazgatási jogorvoslati lehetőségeket már kimerítette, illetve jogorvoslati lehetőség nincs számára biztosítva.” Az OTP nem hatóság és nem közszolgáltatást végző szerv, így tevékenységét nem vizsgálhatom, még inkább nem szólhatok azért, hogy jogos követelését ne hajtsa be. A tv. 29. § (1) bek. f) pontja pedig kizárja a bírósági (végrehajtási) eljárás, illetve döntés felülvizsgálatát, ezért az esetleg bekövetkező végrehajtást nem befolyásolhatom és nem akadályozhatom meg. Hivatalunknak nincs lehetősége szociális támogatást nyújtani. Csak azt tudom tanácsolni, hogy minden önkormányzati támogatást vegyen igénybe, érdeklődjék, hogy gyermekének iskolájában nincs-e alapítványi támogatás, illetve tudnak-e valamilyen tanácsot adni. Önnek türelmet, kitartást, jó egészséget kívánunk. Kelt: Dr. Polt Péter Ügyszám: OBH 4010/1997. Tisztelt Uram ! Az Országgyűlési Biztos Hivatalában személyesen előadott panaszában sérelmezte, hogy a közigazgatási hatóságok az egyik tulajdonos érdekében az összes tulajdonost kötelezték az épület egyik lakásának építésügyi szakértővel történő felülvizsgálatára. A csatolt iratokat, köztük az ügyben hozott másodfokú határozat ellen benyújtott bírósági kereset másolati példányát is áttanulmányoztam.

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes